钦定古今图书集成/明伦汇编/官常典/第078卷 > 济阴王小新成
## 钦定古今图书集成/明伦汇编/官常典/第078卷 > 济阴王小新成

按《魏书》本传：“济阴王小新成，和平二年封，颇有武略。
库莫奚侵扰，诏新成率众讨之。新成乃多为毒酒，贼
既渐逼，便弃营而去。贼至，喜而竞饮，聊无所备。遂简
轻骑，因醉纵击，俘馘甚多。后位外都大官，薨赠大将
军，谥曰惠公。子郁字伏生，袭位开府，为徐州刺史，以
黩货赐死，国除。”